बीजेपी की राजनीति में एक समय था जब आडवाणी-वाजपेयी की जोड़ी को राम-लक्ष्मण की जोड़ी कहा जाता था। दोनों गहरे दोस्त थे पर राजनीति के साथ-साथ दोनों के व्यवहार में भी काफी अंतर रहा। अटल बिहारी वाजपेयी उदारवादी और लालकृष्ण आडवाणी कट्टर हिंदूवादी विचारधारा के प्रतीक रहे हैं। लेकिन अपनी विचारधारा के अंतर को उन्होंने आपसी संबंधों में कभी नहीं झलकने दिया। कभी मनमुटाव भी हुआ तो आगे बढ़कर खुद अटल बिहारी वाजपेयी ने मामला संभाल लिया। लंबी बीमारी के बाद अटल बिहारी वाजेपयी (93) का गुरुवार को एम्स में निधन हो गया। ऐसे में इन संस्मरणों के जरिए उनको श्रद्धांजलि।